

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 609/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ψ9Σ9ΩΨΑ-1ΒΕ | **«Έγκριση ενεργειών δημοσιότητας και εξειδίκευσης δαπάνης στον Κ.Α 60-7341.003 «Κέντρο Κοινότητας Δήμου Αρταίων»** |

Στην Άρτα σήμερα την πέμπτη (5η) του μηνός Νοεμβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 26583/1-11-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Σφήκας Δημήτριος | 1. Γραμματικού-Παπατσίμπα Θεανώ 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Κιτσαντά Ευαγγελίτσα 7. Ξυλογιάννης Άγγελος 8. Παπαιωάννου Κωνσταντίνος 9. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Παπαμιχαήλ Κων/νος 4. Ντέμσια Αικατερίνη 5. Ζυγουβέλης Παναγιώτης 6. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Παπακίτσος Στέφανος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση εννιά (9) εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Οι κ.κ. Στασινός και Κοσμάς αποχώρησαν πριν την έναρξη της συζήτησης επί των θεμάτων της ημερήσιας διάταξης, αφού πρώτα έθεσαν κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Οι κ.κ. Μπαλάγκας και Παπαιωάννου αποχώρησαν πριν τη συζήτηση του 2ου τακτικού θέματος, Η κα Κιτσαντά ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 10ο τακτικό  θέμα της ημερήσιας διάταξης: «**Έγκριση ενεργειών δημοσιότητας και εξειδίκευσης δαπάνης στον Κ.Α 60-7341.003 «Κέντρο Κοινότητας Δήμου Αρταίων»»** έδωσε το λόγο στον αρμόδιο αντιδήμαρχο κ Τράμπα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 203 παρ. 1 του Νόμου 4555/2018 (Κλεισθένης) όπως αυτός ισχύει από τη δημοσίευση του ΦΕΚ 133 τεύχος Α (19/07/2018), απαιτείται εξειδίκευση της δαπάνης στον Κ.Α 60-7341.003 «Κέντρο Κοινότητας Δήμου Αρταίων» .

Η εξειδίκευση αφορά ενέργειες δημοσιότητας, προβολής και ενημέρωσης για τις παρεχόμενες υπηρεσίες του Κέντρου Κοινότητας του Δήμου Αρταίων συνολικού ποσού 4.575,60€.

Οι δράσεις είναι σύμφωνες με τον Επικοινωνιακό Οδηγό ΕΣΠΑ 2014-2020, που καθορίζει τις κατευθυντήριες γραμμές και αποτελεί υποστηρικτικό εργαλείο για την εφαρμογή των υποχρεώσεων των επιχειρησιακών προγραμμάτων σχετικά με την πληροφόρηση και την επικοινωνία.

Περιλαμβάνονται στην αριθμ. 3/2018 μελέτη της Δ/νσης Κοινωνικής Μέριμνας Παιδείας και Αθλητισμού και αναλύονται ως εξής:

* Έντυπο υλικό: ενημερωτικά έντυπα, αφίσες, προσκλήσεις
* Τηλεοπτικό & ραδιοφωνικό σποτ
* Απολογιστική εκδήλωση-ομιλία για τον ένα χρόνο λειτουργίας του κέντρου.

Απαιτείται πέρα των προσκλήσεων και των αφισών επιπλέον δαπάνη που σχετίζεται με την προσφορά ροφημάτων και εδεσμάτων στο τέλος της εκδήλωσης.

Κατόπιν των ανωτέρω παρακαλούμε τη λήψη απόφασης για την έγκριση:

1. Των ενεργειών δημοσιότητας του Κέντρου Κοινότητας.
2. Την εξειδίκευση δαπάνης στον Κ.Α. 60-7341.003 «Κέντρο Κοινότητας Δήμου Αρταίων» συνολικού ποσού 4.575,60€ για την κάλυψη των δαπανών που προκύπτουν από τις ενέργειες δημοσιότητας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την έγκριση των ενεργειών δημοσιότητας του Κέντρου Κοινότητας.

Β.- Την εξειδίκευση δαπάνης στον Κ.Α. 60-7341.003 «Κέντρο Κοινότητας Δήμου Αρταίων» συνολικού ποσού 4.575,60€ για την κάλυψη των δαπανών που προκύπτουν από τις ενέργειες δημοσιότητας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 609/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*