

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 613/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Χ6ΔΩΨΑ-7ΙΣ | **«Απομάκρυνση ή μη κλειστού περιπτέρου που βρίσκεται στην πλατεία Μεταξά έναντι Ι.Ν. Αγίου Γεωργίου της Δημοτικής Κοινότητας Άρτας του Δήμου Αρταίων(αριθ. 40/2018 Αποφ. Ε.Π.Ζ.)»** |

Στην Άρτα σήμερα την πέμπτη (5η) του μηνός Νοεμβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 26583/1-11-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Σφήκας Δημήτριος | 1. Γραμματικού-Παπατσίμπα Θεανώ 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Κιτσαντά Ευαγγελίτσα 7. Ξυλογιάννης Άγγελος 8. Παπαιωάννου Κωνσταντίνος 9. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Παπαμιχαήλ Κων/νος 4. Ντέμσια Αικατερίνη 5. Ζυγουβέλης Παναγιώτης 6. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Παπακίτσος Στέφανος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση εννιά (9) εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Οι κ.κ. Στασινός και Κοσμάς αποχώρησαν πριν την έναρξη της συζήτησης επί των θεμάτων της ημερήσιας διάταξης, αφού πρώτα έθεσαν κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Οι κ.κ. Μπαλάγκας και Παπαιωάννου αποχώρησαν πριν τη συζήτηση του 2ου τακτικού θέματος, Η κα Κιτσαντά ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 15ο τακτικό  θέμα της ημερήσιας διάταξης: «**Απομάκρυνση ή μη κλειστού περιπτέρου που βρίσκεται στην πλατεία Μεταξά έναντι Ι.Ν. Αγίου Γεωργίου της Δημοτικής Κοινότητας Άρτας του Δήμου Αρταίων(αριθ. 40/2018 Αποφ. Ε.Π.Ζ.)**» έδωσε το λόγο στον αρμόδιο αντιδήμαρχο κ Κοτσαρίνη ο οποίος παίρνοντας το λόγο έθεσε υπόψη του Συμβουλίου την αριθμ. 40/2018 απόφαση της Επιτροπής Ποιότητας Ζωής, με την οποία εισηγείται θετικά προς το Δημοτικό Συμβούλιο για την αυτεπάγγελτη μετατόπιση του κλειστού από 15-11-2017 περιπτέρου (κουβουκλίου), που βρίσκεται στην πλατεία Μεταξά έναντι Ι.Ν. Αγίου Γεωργίου της Δημοτικής Κοινότητας Άρτας του Δήμου Αρταίων, όπου η άδεια εκμετάλλευσης ανήκει στο θύμα πολέμου (Θ.Π.) Χαρίση Αλέξανδρο του Αποστόλου και τη μεταφορά του στο χώρο του Δημοτικού Αμαξοστασίου με δαπάνες του Δήμου Αρταίων, λόγω μακροχρόνιας παραμονής του περιπτέρου σε αδράνεια, πέραν του έτους, που το καθιστά εστία μόλυνσης και υποβαθμίζει την αισθητική της πόλης και λόγω παρέλευσης άπρακτης της προθεσμίας να προταθεί θέση μετακίνησης του περιπτέρου από τον ιδιοκτήτη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την αυτεπάγγελτη μετατόπιση του κλειστού από 15-11-2017 περιπτέρου (κουβουκλίου), που βρίσκεται στην πλατεία Μεταξά έναντι Ι.Ν. Αγίου Γεωργίου της Δημοτικής Κοινότητας Άρτας του Δήμου Αρταίων, όπου η άδεια εκμετάλλευσης ανήκει στο θύμα πολέμου (Θ.Π.) Χαρίση Αλέξανδρο του Αποστόλου, και τη μεταφορά του στο χώρο του Δημοτικού Αμαξοστασίου με δαπάνες του Δήμου Αρταίων, λόγω μακροχρόνιας παραμονής του περιπτέρου σε αδράνεια, πέραν του έτους, σύμφωνα με την αριθμ.40/2018 απόφασης ΕΠΖ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 613/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*