

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 621/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΜΖΑΩΨΑ-ΔΑ0 | **«Έγκριση 1ου ΑΠΕ του έργου «Αντικατάσταση στέγης 1ου Παιδικού Σταθμού Άρτας»** |

Στην Άρτα σήμερα την πέμπτη (5η) του μηνός Νοεμβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 26583/1-11-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Σφήκας Δημήτριος | 1. Γραμματικού-Παπατσίμπα Θεανώ 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Κιτσαντά Ευαγγελίτσα 7. Ξυλογιάννης Άγγελος 8. Παπαιωάννου Κωνσταντίνος 9. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Παπαμιχαήλ Κων/νος 4. Ντέμσια Αικατερίνη 5. Ζυγουβέλης Παναγιώτης 6. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Παπακίτσος Στέφανος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση εννιά (9) εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Οι κ.κ. Στασινός και Κοσμάς αποχώρησαν πριν την έναρξη της συζήτησης επί των θεμάτων της ημερήσιας διάταξης, αφού πρώτα έθεσαν κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Οι κ.κ. Μπαλάγκας και Παπαιωάννου αποχώρησαν πριν τη συζήτηση του 2ου τακτικού θέματος, Η κα Κιτσαντά ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο  θέμα της ημερήσιας διάταξης: «**Έγκριση 1ου ΑΠΕ του έργου «Αντικατάσταση στέγης 1ου Παιδικού Σταθμού Άρτας»** έθεσε υπόψη του συμβουλίου τον 1ο Α.Π.Ε. του ανωτέρω έργου, ο οποίος είναι συνολικής δαπάνης 22.103,06€ με αναθεώρηση και ΦΠΑ και συντάχθηκε από την ΤΥΔ .

Ο παρών 1ος Ανακεφαλαιωτικός Πίνακας προτεινόμενης δαπάνης € με την αναθεώρηση και τον Φ.Π.Α., συντάχθηκε σύμφωνα με τις διατάξεις του άρθρου 156 του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» και περιλαμβάνει:

α) την τακτοποίηση των ποσοτήτων των εργασιών όπως αυτές προέκυψαν με βάση τις επιμετρήσεις των ήδη εκτελεσμένων εργασιών,

β) την προσθήκη τριών (3) νέων εργασιών που κρίθηκαν αναγκαίες για την ασφαλή, λειτουργική και έντεχνη κατασκευή του έργου και περιέχονται στο 1ο ΠΚΤΜΝΕ

γ) την ανάλωση των απροβλέπτων δαπανών για την διόρθωση προφανών παραλείψεων της προμέτρησης της μελέτης χωρίς τροποποίηση των σχεδίων και της μορφής του έργου οι οποίες καθίστανται απαραίτητες για την αρτιότητα και λειτουργικότητα του έργου.

Ο παρών 1ος ΑΠΕ είναι χωρίς υπέρβαση των ποσοτικών ορίων του 20% της συμβατικής δαπάνης ομάδας εργασιών και το 10% αθροιστικά της δαπάνης της αρχικής σύμβασης και χωρίς χρήση των επί «έλασσον» δαπανών, σύμφωνα με τον Ν.4412/2016.

Ο παρών 1ος ΑΠΕ είναι συνολικής δαπάνης 22.103,06 € με το ΦΠΑ και είναι ίδια με τη συμβατική δαπάνη του έργου.

Με τις προτεινόμενες εργασίες του 1ου ΑΠΕ ολοκληρώνονται ολοκληρώνεται το αντικείμενο του έργου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις το ΔΚΚ Ν.3463/2006, Ν. 1418/84, Π.Δ.609/85, Π.Δ. 171/87, Π.Δ.402/96, Ν.2372/96, Ν.3481/06, Ν.3852/10 και τον Α.Π.Ε.

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση του **1ου ΑΠΕ του έργου ««Αντικατάσταση στέγης 1ου Παιδικού Σταθμού Άρτας»** ο οποίος είναι συνολικής δαπάνης 22.103,06€ με αναθεώρηση και ΦΠΑ και συντάχθηκε από την ΤΥΔ .

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 621/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*